Α4-0062/96

Ψήφισμα σχετικά με το κλείσιμο των λογαριασμών του Κοινοβουλίου για το οικονομικό έτος 1995 (δαπάνες διοικητικής λειτουργίας)

Το Ευρωπαϊκό Κοινοβούλιο,

- έχοντας υπόψη το άρθρο 79 του δημοσιονομικού κανονισμού,

- έχοντας υπόψη το άρθρο 166, παράγραφος 3, του Κανονισμού του,

- έχοντας υπόψη τα άρθρα 8 και 9 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου,

- έχοντας υπόψη την έκθεση της Διοίκησης σχετικά με την εκτέλεση του προϋπολογισμού του Ευρωπαϊκού Κοινοβουλίου για το 1995 (ΡΕ 216.630),

- έχοντας υπόψη την έκθεση της Επιτροπής Ελέγχου του Προϋπολογισμού (Α4-0062/96),

Α. λαμβάνοντας υπόψη ότι, σύμφωνα με την έκθεση της Διοίκησης, οι διαθέσιμες πιστώσεις κατανέμονται ως εξής:

- πιστώσεις για το οικονομικό έτος 1995 843.321.000,00 Ecu

συμπεριλαμβανομένου του ΔΣΠ 1/95

- πιστώσεις που μεταφέρθηκαν από το 1994

(αυτόματες μεταφορές)

(άρθρο 7, 1.β) του δημοσιονομικού κανονισμού) 57.074.787,04 Ecu

- μεταφορές κατόπιν αιτήσεως

(άρθρο 7, 1.α) του δημοσιονομικού κανονισμού) 0 Ecu

Β. λαμβάνοντας υπόψη ότι οι διαθέσιμες πιστώσεις χρησιμοποιήθηκαν ως εξής:

Πιστώσεις 1995

(α) αναλήψεις υποχρεώσεων για

το οικονομικό έτος 1995 832.109.823,19 Ecu

(β) πληρωμές για το οικονομικό έτος 1995 774.547.627,94 Ecu

- αυτόματες μεταφορές στο 1996

(άρθρο 7, 1.β) του δημοσιονομικού

κανονισμού) 57.562.195,25 Ecu

Πιστώσεις μεταφερθείσες από το οικονομικό έτος 1994

- πληρωμές στο πλαίσιο πιστώσεων που

μεταφέρθηκαν αυτομάτως από το 1994 57.074.787,04 Ecu

- πληρωμές στο πλαίσιο πιστώσεων που

μεταφέρθηκαν κατόπιν αιτήσεως από το 1994 0 Ecu

Γ. λαμβάνοντας υπόψη ότι οι διατάξεις του δημοσιονομικού κανονισμού επιβάλλουν τις ακόλουθες ακυρώσεις:

- ακυρώσεις πιστώσεων του 1995

οι οποίες δεν αναλήφθηκαν 11.211.176,81 Ecu

(εκ των οποίων πιστώσεις των

αποθεματικών των κεφαλαίων 100 και 101) 0 Ecu

- ακυρώσεις πιστώσεων του 1994 που

αποτέλεσαν αντικείμενο αυτόματης

μεταφοράς και δεν εκκαθαρίσθηκαν 7.789.295,11 Ecu

- ακυρώσεις πιστώσεων του 1994 που

μεταφέρθηκαν κατόπιν αιτήσεως και

δεν εκκαθαρίσθηκαν 0 Ecu

1. επιβεβαιώνει τα αποτελέσματα που περιέχονται στους λογαριασμούς του οικονομικού έτους 1995 και τα οποία πρόκειται να διαβιβασθούν στην Επιτροπή, σύμφωνα με το άρθρο 79 του δημοσιονομικού κανονισμού, για την κατάρτιση του ενοποιημένου λογαριασμού διαχείρισης και του ενοποιημένου δημοσιονομικού ισολογισμού, ύστερα από την εξέταση στην οποία προέβη η Επιτροπή Ελέγχου του Προϋπολογισμού βάσει των άρθρων 8 και 9 των εσωτερικών κανόνων[semigr ]

2. διαπιστώνει ότι

α) 18.558.000 Ecu, τα οποία σε διαφορετική περίπτωση θα αποτελούσαν αντικείμενο ακύρωσης, υποβλήθηκαν στη διαδικασία των «συγκεντρωτικών μεταφορών» προκειμένου να ενισχυθεί η θέση 2000/3[semigr ] οι μεταφορές αυτές ήταν οι εξής:

- αριθ. C9 (Επιτροπή Προϋπολογισμών): 903.000 Ecu

- αριθ. C10 (Επιτροπή Ελέγχου του Προϋπολογισμού): 15.631.000 Ecu

- αριθ. Ρ23 (στο εσωτερικό του κεφαλαίου 20): 2.024.000 Ecu

β) το ποσοστό ακύρωσης των πιστώσεων που μεταφέρθηκαν από το 1994, σύμφωνα με τη διαδικασία της αυτόματης μεταφοράς (άρθρο 7, παράγραφος 1, σημείο β) του δημοσιονομικού κανονισμού) ανέρχεται σε 13,65% (ποσοστό ακύρωσης των πιστώσεων που μεταφέρθηκαν από το 1993 στο 1994: 14,20% που αντιστοιχεί σε ποσό ύψους 8.383.750,92 Ecu)[semigr ] διαπιστώνεται, λοιπόν, ότι το ποσοστό ακύρωσης των πιστώσεων που μεταφέρθηκαν από το 1994 στο 1995 δεν μειώθηκε παρά ελάχιστα σε σχέση με το ποσοστό του προηγούμενου οικονομικού έτους[semigr ]

γ) οι αναλήψεις υποχρεώσεων που παραμένουν προς εκκαθάριση στο τέλος του οικονομικού έτους και μεταφέρονται αυτομάτως στο οικονομικό έτος 1996 αντιπροσωπεύουν 6,92% του συνόλου των αναληφθεισών πιστώσεων (αντίστοιχο ποσοστό 1994/1995: 8,74% των αναληφθεισών πιστώσεων)[semigr ]

3. επισημαίνει ότι το ποσοστό χρησιμοποίησης των ακόλουθων κεφαλαίων υπήρξε αισθητά κατώτερο σε σχέση με το προηγούμενο έτος: κεφάλαιο 25 - έξοδα συνεδριάσεων και προσκλήσεων: 78,03% (1994: 85,11% και 1993: 88,67%), και κεφάλαιο 27 - δαπάνες δημοσίευσης και πληροφόρησης: 94,57% (1994: 97,45%)[semigr ]

4. διαπιστώνει ότι κατά τη διάρκεια των τεσσάρων τελευταίων οικονομικών ετών (1992, 1993, 1994 και 1995), κατά τα οποία ακολουθήθηκε η διαδικασία των «συγκεντρωτικών» μεταφορών, ορισμένες θέσεις παρουσίασαν υπόλοιπα τα οποία χρησιμοποιήθηκαν στο πλαίσιο των προαναφερθεισών μεταφορών:

- θέσεις 1005 και 1006/1 και άρθρα 106 και 109 (σύνολο για το κεφάλαιο 10 των τεσσάρων εξεταζομένων οικονομικών ετών: 8.104.500 Ecu)[semigr ]

- θέση 1191: προσωρινή πίστωση (σύνολο: 21.014.350 Ecu)[semigr ]

- θέση 1640: έξοδα μη επιστρεφόμενα από το κοινό σύστημα κοινωνικής ασφάλισης και άλλες ειδικές επεμβάσεις (σύνολο: 417.000 Ecu)[semigr ]

- θέση 2231: ανανέωση μεταφορικών μέσων (σύνολο: 504.000 Ecu)[semigr ]

- θέση 2351: στολές υπηρεσίας, ενδύματα, εργαλεία εργασίας, αγορά εργαλείων εργασίας. (σύνολο: 69.000 Ecu).

Κατά συνέπεια, ζητεί από την Επιτροπή Προϋπολογισμών να δώσει ιδιαίτερη προσοχή στη διάθεση πιστώσεων στις θέσεις αυτές κατά τη διαδικασία κατάρτισης του προϋπολογισμού του Κοινοβουλίου για το 1997, λαμβάνοντας υπόψη τις επεξηγήσεις της Διοίκησης[semigr ]

5. διαπιστώνει ότι, για μία ακόμη φορά, ορισμένες θέσεις του προϋπολογισμού, οι οποίες ενισχύθηκαν κατά τη διάρκεια του οικονομικού έτους με μεταφορές πιστώσεων (μεταξύ κεφαλαίων ή στο εσωτερικό κεφαλαίων) συμπεριλαμβάνονται μεταξύ των θέσεων από τις οποίες διατέθηκαν μεταφορές «συγκέντρωσης» με αρκετά μεγάλα ποσά (λ.χ. θέσεις 1004/2, 1005, 1006/1, άρθρο 106, θέσεις 1801, 2020/3, 2030/3, άρθρο 206, θέσεις 2722, 2990, 2991 κτλ.).

Κατά συνέπεια, ζητεί από τον Γενικό Γραμματέα να δώσει στην Επιτροπή Ελέγχου του Προϋπολογισμού τις δέουσες εξηγήσεις σχετικά με τη διαχείριση των εν λόγω θέσεων έως τις 31 Μαΐου 1996, στο πλαίσιο των προπαρασκευαστικών εργασιών για την απαλλαγή 1995[semigr ]

6. ζητεί επίσης από τον Γενικό Γραμματέα να παράσχει εξηγήσεις σχετικά με όλες τις θέσεις των οποίων οι πιστώσεις, τόσο αυτές του οικονομικού έτους 1995 όσο και εκείνες που μεταφέρθηκαν αυτομάτως από το 1994, παρουσίασαν ποσοστό ακύρωσης τουλάχιστον 3% των τελικών πιστώσεων, αντιπροσωπεύοντας ποσό τουλάχιστον 50.000 Ecu[semigr ] οι πληροφορίες αυτές πρέπει να διαβιβαστούν στην Επιτροπή Ελέγχου του Προϋπολογισμού έως τις 31 Μαΐου 1996, στο πλαίσιο των προπαρασκευαστικών εργασιών για την απαλλαγή 1995[semigr ]

7. ζητεί, αρχής γενομένης από το οικονομικό έτος 1996, το σχέδιο Λογαριασμού Διαχείρισης και ο Δημοσιονομικός Ισολογισμός του Κοινοβουλίου, να περιλαμβάνουν ανακεφαλαιωτικό πίνακα των μεταφορών πιστώσεων «p» (στο εσωτερικό των κεφαλαίων) που πραγματοποιήθηκαν κατά τη διάρκεια του οικονομικού έτους[semigr ]

8. διαπιστώνει ότι το Ελεγκτικό Συνέδριο δεν έχει ακόμη υποβάλει τα συμπεράσματά του σχετικά με τον έλεγχο για την πολιτική του Κοινοβουλίου στον τομέα της πληροφορικής και ζητεί από το Ελεγκτικό Συνέδριο να τα υποβάλει όσο το δυνατόν συντομότερα[semigr ]

9. υπενθυμίζει το ψήφισμά του της 26ης Οκτωβρίου 1995 σχετικά με το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1996 Τμήμα Ι - Κοινοβούλιο, παράρτημα Διαμεσολαβητής, Τμήμα ΙΙ - Συμβούλιο Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών ((ΕΕ C 308 της 20.11.95, σ.122.)) σε πρώτη ανάγνωση (παράγραφος 24β) όπου επισημαίνει την ανάγκη ελέγχου όσον αφορά την προέλευση του ελλείμματος που διαπιστώθηκε στη θέση 1033 - Καθεστώς εθελουσίας συντάξεως των βουλευτών, και ανεξάρτητης επαλήθευσης των αναλογιστικών υπολογισμών του κεφαλαίου αυτού[semigr ]

10. παρατηρεί με ανησυχία τη σημαντική και μονομερή αύξηση της τιμολόγησης των υπηρεσιών που παρέχουν τα νοσοκομεία, που σημειώθηκε στο Μεγάλο Δουκάτο του Λουξεμβούργου από την 1η Ιανουαρίου 1995, η οποία συνιστά κατάφωρη διάκριση έναντι του Κοινού Συστήματος Ασφάλισης των θεσμικών οργάνων της Ένωσης. Ζητεί, κατά συνέπεια, από τη Διοίκηση του Κοινοβουλίου να αντιδράσει με αποφασιστικότητα προκειμένου να διαφυλάξει τα νόμιμα συμφέροντα των θεσμικών οργάνων[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Ελεγκτικό Συνέδριο.